KOMMISSIONENS FORORDNING (EF) Nr. 2405/97 af 3. december 1997 om ændring af forordning (EF) nr. 2125/95 om åbning og forvaltning af toldkontingenter for Agaricus-svampekonserves

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2201/96 af 28. oktober 1996 om den fælles markedsordning for forarbejdede frugter og grøntsager (1), senest ændret ved forordning (EF) nr. 2199/97 (2), særlig artikel 15, stk. 1,

under henvisning til Rådets forordning (EF) nr. 3066/95 af 22. december 1995 om visse indrømmelser i form af EF-toldkontingenter for en række landbrugsprodukter og om autonom og midlertidig tilpasning af visse landbrugsindrømmelser i Europaaftalerne for at tage hensyn til den landbrugsaftale, som er indgået under de multilaterale handelsforhandlinger i Uruguay-rundens regi (3), senest ændret ved forordning (EF) nr. 1595/97 (4), særlig artikel 8, og

ud fra følgende betragtninger:

Artikel 4 i Kommissionens forordning (EF) nr. 2125/95 (5), ændret ved Kommissionens forordning (EF) nr. 2723/95 (6), omhandler en fordeling af kontingenter på traditionelle importører og nye importører samt en definition af disse to kategorier af importører; der bør på grundlag af flere års erfaringer med ordningen foretages en skærpelse af udvælgelseskriterierne for at begrænse ansøgningerne til virksomheder, der importerer eller eksporterer forarbejdede frugter og grøntsager; der bør samtidigt hermed fastsættes en frist for den nye bestemmelse vedrørende traditionelle importører;

bilag I til forordning (EF) nr. 2125/95 bør ændres, således at de kontingenter, der er indrømmet Bulgarien, Polen og Rumænien, tilpasses de nye mængder, der er anført i henholdsvis bilag VI, II og V til forordning (EF) nr. 3066/95; disse kontingenter bør dog fortsat forvaltes efter kalenderåret og ikke i perioder fra 1. juli til 30. juni, således at de traditionelle importkalendere kan opretholdes, samtidigt med at der tages hensyn til, at de mængder, der er tildelt andre tredjelande for 1997, som anført i Kommissionens forordning (EF) nr. 8/97 (7) har været opbrugt siden 2. januar 1997;

produkterne under KN-kode 0711 90 60 for andre former for svampekonserves end Agaricus er blevet tilføjet til det polske kontingent for Agaricus-svampekonserves i bilag II til forordning (EF) nr. 3066/95; forordning (EF) nr. 2125/95 bør tilpasses, for at disse produkter også kan være omfattet af præferencetolden;

med afgørelse nr. 1/97 truffet af Associeringsrådet, associeringen mellem De Europæiske Fællesskaber og deres medlemsstater på den ene side og republikkerne Bulgarien (8), Polen (9) og Rumænien (10) på den anden side, er der foretaget ændring af protokol nr. 4 til Europaaftalerne med Bulgarien (11), Polen (12) og Rumænien (13) med virkning fra henholdsvis 1. januar, 1. juli og 31. januar 1997; beviset for de importerede varers oprindelse bør derfor ændres;

visse overgangsbestemmelser i forordning (EF) nr. 2125/95, der fremover er ugyldige, bør ophæves;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Produkter Forarbejdet på Basis af Frugt og Grøntsager -

UDSTEDT FØLGENDE FORORDNING:

Artikel 1

I forordning (EF) nr. 2125/95 foretages følgende ændringer:

1) I titlen udgår ordet »Agaricus«.

2) Artikel 1 affattes således:

»Artikel 1

1. Der åbnes toldkontingenter for Agaricus-svampekonserves under KN-kode 0711 90 40, 2003 10 20 og 2003 10 30 og for andre former for svampekonserves under KN-kode 0711 90 60 med oprindelse i Polen, jf. bilag I, på de betingelser, der er fastsat i nærværende forordning.

2. Den gældende værditoldsats er på 12 % for produkter under KN-kode 0711 90 40 (løbenummer 09.4062) og på 23 % for produkter under KN-kode 2003 10 20 og 2003 10 30 (løbenummer 09.4063). Der anvendes imidlertid en enhedstoldsats på 8,4 % for de ovennævnte produkter med oprindelse i Bulgarien (løbenummer 09.4725), Polen (løbenummer 09.4821) eller Rumænien (løbenummer 09.4726) og for produkter under KN-kode 0711 90 60 med oprindelse i Polen (løbenummer 09.4821).

3. Ved indførsel i perioden fra 1. juli til 31. december 1997 er anvendelsen af toldsatsen på 8,4 % for produkter under KN-kode 0711 90 60 med oprindelse i Polen ikke underlagt betingelsen i artikel 2, stk. 1. Anvendelse af denne toldsats er dog betinget af, at der indgives ansøgning inden den 31. januar 1998.«

3) Artikel 2, stk. 2, affattes således:

»2. For så vidt angår andre lande end Bulgarien, Polen og Rumænien fordeles kontingenterne på leverandørlandene i overensstemmelse med bilag I bortset fra en del, der udgør en reserve. Denne fordeling kan ændres på grundlag af oplysninger vedrørende mængder, for hvilke der er udstedt licenser pr. 30. juni.«

4) Artikel 2, stk. 3, udgår.

5) Artikel 4, stk. 1, affattes således:

»1. Hver af de to mængder, der i henhold til bilag I dels er tildelt Kina, dels er tildelt andre lande end Kina, fordeles således:

a) 85 % til traditionelle importører

Ved traditionelle importører forstås erhvervsdrivende, der har opnået importlicenser under forordning (EF) nr. 3107/94 eller nærværende forordning i hvert af de tre foregående kalenderår og importeret de produkter, der er nævnt i artikel 1, stk. 1, i mindst to af de tre foregående kalenderår. Fra 1. januar 1999 skal de erhvervsdrivende ligeledes kunne dokumentere, at de i året forud for indgivelsen af ansøgningen har importeret og/eller eksporteret mindst 100 tons produkter, der er forarbejdet på basis af frugt og grøntsager og omhandlet i artikel 1, stk. 2, i forordning (EF) nr. 2201/96 (*).

b) 15 % til nye importører

Ved nye importører forstås andre erhvervsdrivende end dem, der er defineret i litra a), økonomiske beslutningstagere, fysiske eller juridiske personer, enkeltpersoner eller sammenslutninger, der i hvert af de to foregående år har importeret og/eller eksporteret mindst 50 tons produkter, der er forarbejdet på basis af frugt og grøntsager og omhandlet i artikel 1, stk. 2, i forordning (EF) nr. 2201/96. Opfyldelsen af disse forpligtelser dokumenteres enten ved, at den pågældende er optaget i et handelsregister i medlemsstaten, ved alternativ dokumentation, der godkendes af medlemsstaten eller ved et import- og/eller eksportbevis. Når en importør i denne kategori har opnået importlicenser under nærværende forordning i løbet af det foregående kalenderår, skal han fremlægge bevis for, at han rent faktisk for egen regning har ladet mindst 50 % af den mængde, han havde fået tildelt, overgå til fri omsætning.

(*) EFT L 297 af 21. 11. 1996, s. 29.«

6) I artikel 4 indsættes som stk. 4:

»4. De rettigheder, der følger af licenserne, kan ikke overdrages ved fravigelse af artikel 9 i forordning (EØF) nr. 3719/88.«

7) I artikel 4 indsættes som stk. 5:

»5. I rubrik 20 i importansøgningerne anføres enten:

- »licensansøgning efter artikel 4, stk. 1, litra a), i forordning (EF) nr. 2125/95«

eller

- »licensansøgning efter artikel 4, stk. 1, litra b), i forordning (EF) nr. 2125/95«.«

8) Artikel 5, stk. 1, affattes således:

»1. De licensansøgninger, der indgives af en traditionel importør, jf. artikel 4, stk. 1, litra a), må i henhold til forordning (EF) nr. 3107/94 eller nærværende forordning pr. halvår ikke omfatte mere end 60 % af det årlige gennemsnit af de mængder, han har importeret i løbet af de tre foregående kalenderår.«

9) Artikel 10, stk. 3, affattes således:

»3. I henhold til bestemmelserne i protokol nr. 4 til Europaaftalerne overgår produkter med oprindelse i Bulgarien, Polen og Rumænien til fri omsætning i EF ved fremlæggelse af EUR.1-certifikatet, som udstedes af myndighederne i disse lande, eller en erklæring om den faktura, der er udstedt af eksportøren.«

10) Artikel 11, stk. 2, affattes således:

»2. I rubrik nr. 8 i licensansøgningen og i importlicensen anføres oprindelseslandet, og »ja« angives ved et kryds.«

11) Bilag I erstattes af bilaget til nærværende forordning.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes fra den 1. juli 1997 bortset fra artikel 1, nr. 5 til 8 og nr. 10, som anvendes fra 1. januar 1998.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 3. december 1997.

På Kommissionens vegne

Franz FISCHLER

Medlem af Kommissionen

(1) EFT L 297 af 21. 11. 1996, s. 29.

(2) EFT L 303 af 6. 11. 1997, s. 1.

(3) EFT L 328 af 30. 12. 1995, s. 31.

(4) EFT L 216 af 8. 8. 1997, s. 1.

(5) EFT L 212 af 12. 9. 1995, s. 16.

(6) EFT L 283 af 25. 11. 1995, s. 12.

(7) EFT L 4 af 8. 1. 1997, s. 3.

(8) EFT L 134 af 24. 5. 1997, s. 1.

(9) EFT L 221 af 11. 8. 1997, s. 1.

(10) EFT L 54 af 24. 2. 1997, s. 1.

(11) EFT L 358 af 31. 12. 1994, s. 3.

(12) EFT L 348 af 31. 12. 1994, s. 2.

(13) EFT L 357 af 31. 12. 1994, s. 2.

BILAG

»BILAG I

Fordeling i drænet nettovægt som omhandlet i artikel 2

>TABELPOSITION>